Петербургуллал форумрай цалчин ккаккан бунни Дагъусттаннал стенд\nИюньдалул 15-нний Санкт-Петербурглив байбивхьунни Петербургуллал Дунияллул халкьуннал дянивсса экономикалул форум «ЦIусса дуниял – цIусса бюхъурду». Дагъусттаннал делегациялул бакIчину ур республикалул каялувчи Сергей Меликов. Ва хъанай бур 25-мур юбилейрал форум.\nЦалчинмур кьини най дия тематикалийнусса дискуссияртту, ккаккан буллай бия стендру, миккура дуллай бия консультацияртту ва хьунабакьавуртту. Петербургуллал Дунияллул халкьуннал экономикалул форумрай цалчин ккаккан бунни Дагъусттаннал стенд. Мунил лишанну дур республикалул ца яла ккаккан ххуймур кIану – Дарбантуллал къала. Мукунна миккура ккаккан дурну дур Дагъусттаннал къюмайтIутIи бугьаврил ва импортран кIанттай мунил каширду. СтендрачIан халкь кIункIу буллай бур жула миллатирттал колоритралгу.\nФорумрал лагрулий Да­гъусттаннал пландалий дур чичин хIала-гьурттуну зузаврил хIакъиравусса 15 журалул кьутIи. Ми дикIан тIий дур экологиялул, элмулул, финансирттал системалул, телекоммуникациярттал, ххуллул инфраструктуралул, культуралул, туризмалул.\nЖулла республикалул ният дур мукунма хIала-гьурттуну зун Коми ва Къалмукьнал республикарттащал.\nАьрасатнал усттартал Дагъусттаннай\nМоскавливсса жула чIава къавтIалтгу хьхьичIунминнавух\nСледующая публикация Дагестанский Благотворительный фонд взял на себя строительство 22 вольеров для собак\nПредыдущая публикация Туризмалун хас бувсса сессиялий